Anne Grete Holmsgaard (SF), 2007-03-02:
Det er, som hr. Wedell-Neergaard siger, sådan, at medarbejderne fra Institut for Miljøvurdering bliver overført til Det Økonomiske Råd, men der vil jo også ske en udskiftning hen ad vejen.
Når jeg nævner det her, er det, fordi de analyser, IMV har lavet, har vist sig at være for tyndbenede langt hen ad vejen.
Jeg synes, det vil være ærgerligt, hvis man ikke gør det meget klart i den videre udvikling, at man simpelt hen er nødt til at have et højere vidensniveau på det her område, og ikke kun på det nationale økonomiske område, hvor vi faktisk har et højt niveau i forvejen, men også på det naturvidenskabelige og teknologisk baserede miljøområde.
Det er sådan set det, jeg siger: Efterhånden som man får mulighed for at ansætte nye medarbejdere, er det vigtigt, at man ikke kun ansætter nationaløkonomer, men også ansætter mennesker, som har naturvidenskabelig og teknologisk indsigt, for det er helt afgørende for, at man virkelig kan udvikle området, som jo også internationalt er et nyt område.
Jeg pegede på to foreninger, som hver på deres måde har meget stor kompetence inden for det her område, nemlig Rådet for Bæredygtig Erhvervsudvikling, som består af erhvervsvirksomheder, og så Det Økologiske Råd, som er en ngo.
De er begge to foreninger, som virkelig kan meget på det her område, og jeg synes, de ville tilføre noget. Bliver der så ikke for mange? spørger hr. Christian Wedell-Neergaard.
Altså, nu skal rådet mødes én gang om året, og jeg synes sådan set, det er vigtigere, at man får de her kompetencer ind, fordi det er et område, der skal udvikles, end at man spørger, om ikke det bliver for mange med to ekstra.
Jeg tror ikke, det kommer til at betyde så meget, at der kommer to ekstra ind, i forhold til om der sidder for mange i lokalet.
Til gengæld er jeg sikker på, at det vil være med til at give nogle meget gode debatter og et meget godt grundlag for de valg, der skal foretages både i Det Økonomiske Råd og i Det Miljøøkonomiske Råd, og for de rapporter, der skal udarbejdes, og de analyser, der skal foretages.
Jeg har et spørgsmål til den del, der handler om kompetencerne i sekretariatet.
Det er klart, at sekretariatet har mulighed for at købe viden ind og bruge viden udefra, og det skal man selvfølgelig også gøre, men for at kunne bruge den viden godt, er det vigtigt, at man har de matchende kompetencer selv.
Det, jeg beder om, er ikke en ændring af lovteksten, men at ministeren kommer med et klart signal om, at det er vigtigt at have den slags kompetencer, altså naturvidenskabelige og teknologiske kompetencer, i sekretariatet, for kommer det signal, er jeg sikker på, at sekretariatet nok selv skal klare at sørge for at få de mennesker ansat.
Så har jeg et andet spørgsmål.
Men jeg vil meget gerne have en markering fra ministeren af, at han også er enig i, at formålet selvfølgelig er bredere; at det ikke kun handler om landets økonomiske og miljømæssige udvikling, men at det jo også handler om udvikling på europæisk plan og på globalt plan.
Det sagde jeg i min tale, og det vil jeg gerne gentage.
Men nu er det jo engang sådan, at det er Det Økonomiske Råd, der indstiller til ministeren, når der skal udpeges en sekretariatschef, og mig bekendt er der ikke udpeget sekretariatschefer i DØR, uden at man har fulgt den indstilling, der er kommet fra rådet.
Det er også sket i det her tilfælde, og det er derfor også deres afgørelse, deres valg med hensyn til personalesammensætning.
Og jeg mener faktisk, at vi med de bemærkninger og det, der er lagt op til, er dækket ind på det område.
Så er der spørgsmålet om, hvor meget Det Økonomiske Råd skal brede sig.
Jeg mener faktisk, at den uafhængighed, vi har givet Det Økonomiske Råd, hvor staten ikke blander sig voldsomt i det, har fungeret ganske fortræffeligt, og jeg har ingen intentioner om at begynde at styre DØR eller Det Miljøøkonomiske Råd fremover.
Jeg vender lige tilbage til anden halvdel af mit spørgsmål.
I praksis har DØR udviklet sig sådan, at man også ser uden for landets grænser.
Jeg synes, det er vigtigt at få understreget, at det selvfølgelig er et meget stort behov.
Vi lever i en verden, som er globaliseret, og hvor international samhandel og politik i det hele taget spiller en meget, meget større rolle, og EU spiller en meget stor rolle for vores lovgivning, så jeg går ud fra, at ministeren er helt enig i – og selvfølgelig mener, det er ønskværdigt – at Det Miljøøkonomiske Råd og Det Økonomiske Råd har mulighed for at beskæftige sig med miljøøkonomi også på europæisk plan og på globalt plan.
Hermed sluttede forhandlingen, og lovforslaget overgik derefter til anden behandling.
Afstemning